b'\n_START_ARTICLE_\nUkrainan oranssi vallankumous\n_START_SECTION_\nSyit\xc3\xa4\n_START_PARAGRAPH_\nOppositioaatteita levitt\xc3\xa4nyt journalisti Georgiy Gongadze murhattiin vuonna 2000. Sitke\xc3\xa4t huhut v\xc3\xa4ittiv\xc3\xa4t presidentti Kutshman m\xc3\xa4\xc3\xa4r\xc3\xa4nneen Gongadzen murhan. "Kasettiskandaaliksi" kutsuttuun murhaan liittyv\xc3\xa4n aineiston julkistus her\xc3\xa4tti laajempaa halua sosiaalisiin uudistuksiin. Kutshman hallitus menetti uskottavuuttaan my\xc3\xb6s tukijoidensa parissa. Jutshenkon poliittinen ohjelma her\xc3\xa4tti toisaalta kiinnostusta.\n_START_SECTION_\nSeurauksia\n_START_PARAGRAPH_\nVen\xc3\xa4j\xc3\xa4 oli huolissaan siit\xc3\xa4, ett\xc3\xa4 l\xc3\xa4nsi kannustaa ihmisoikeuksia korostamalla oppositioita demokratialiikkeisiin sek\xc3\xa4 t\xc3\xa4ll\xc3\xa4 tavalla muuttaa Itsen\xc3\xa4isten valtioiden yhteis\xc3\xb6n (IVY) j\xc3\xa4senmaiden luonnetta l\xc3\xa4nsimieliseen suuntaan. _NEWLINE_Joulukuussa 2005 Ukrainan ulkoasiainministeri\xc3\xb6 ilmoitti, ett\xc3\xa4 se kielt\xc3\xa4ytyy kutsumasta Itsen\xc3\xa4isten valtioiden yhteis\xc3\xb6n vaalitarkkailijoita tarkkailemaan Ukrainan parlamenttivaaleja, mutta Ukrainan keskusvaalilautakunta kutsui 2006 my\xc3\xb6s IVY:n vaalitarkkailijoita._NEWLINE_Ukrainan ja Georgian vallankumoukset valtiollistettiin 2. joulukuuta 2005 perustamalla Demokraattisen valinnan yhteis\xc3\xb6. Yhteis\xc3\xb6n tarkoituksena on edist\xc3\xa4\xc3\xa4 rauhanomaisia vallansiirtoja Ukrainan ja Georgian kokemuksen perusteella my\xc3\xb6s muissa neuvostotasavalloissa. Ukrainan ja Georgian ulkopoliittiseen linjaukseen kuuluu lis\xc3\xa4ksi GUUAM eli Georgian, Ukrainan, Uzbekistanin, Azerbaid\xc5\xbeanin ja Moldovan talousyhteisty\xc3\xb6._NEWLINE_Oranssin koalition pysyvyys ja kyky valtansa vakiinnuttamiseen n\xc3\xa4kyi Ukrainan parlamenttivaaleissa 26. maaliskuuta 2006. Niihin menness\xc3\xa4 Julija Tymo\xc5\xa1enkon hallitus joutui eroamaan, ja sen j\xc3\xa4lkeen nimitetty hallitus sai ep\xc3\xa4luottamuslauseen Ukrainan ja Ven\xc3\xa4j\xc3\xa4n k\xc3\xa4ym\xc3\xa4n maakaasuriidan johdosta, joka miltei kaksinkertaisti maakaasun hinnan Ukrainassa. 10. tammikuuta 2006 Ukrainan parlamentti antoi ep\xc3\xa4luottamuslauseen hallitukselle, joka jatkoi kuitenkin runsaat kaksi kuukautta toimitusministerist\xc3\xb6n\xc3\xa4 siksi, ettei presidentti Viktor Ju\xc5\xa1t\xc5\xa1enko pit\xc3\xa4nyt ep\xc3\xa4luottamuslausetta mahdollisena. 1. tammikuuta 2006 voimaan astunut parlamentaarisempi perustuslaki ei koskenut h\xc3\xa4nen mukaansa h\xc3\xa4nen vanhan perustuslain mukaan nimitt\xc3\xa4mi\xc3\xa4\xc3\xa4n ministereit\xc3\xa4, vaan ainoastaan lakitekstin mukaisesti Korkeimman radan nimitt\xc3\xa4m\xc3\xa4ksi ehdottamia ministereit\xc3\xa4, mik\xc3\xa4 mahdollistui maaliskuun 2006 parlamenttivaalien j\xc3\xa4lkeen. Asiasta oli erimielisyytt\xc3\xa4, kuten perustuslakituomioistuimen joidenkin j\xc3\xa4senten nimityksest\xc3\xa4kin._NEWLINE_Heti vaalien j\xc3\xa4lkeen Julija Tymo\xc5\xa1enkon ryhmittym\xc3\xa4n ja Meid\xc3\xa4n Ukrainamme -ryhmittym\xc3\xa4n v\xc3\xa4lille syntyi maaliskuussa 2006 kiistaa ministeripaikkojen jaosta. Kolmantena hallituskoalitiossa oli Ukrainan sosialistinen puolue, jonka puheenjohtajaa ei aiottu valita Korkeimman radan puhemieheksi. Julija Tymo\xc5\xa1enko ilmoitti oranssin koalition kuolleen ja vaati presidentti Ju\xc5\xa1t\xc5\xa1enkolta uusia parlamenttivaaleja. Meid\xc3\xa4n Ukrainamme oli jo v\xc3\xa4l\xc3\xa4ytt\xc3\xa4nyt mahdollisuutta sen ja Alueiden puolueen hallituskoalitioon._NEWLINE_Kun Ukrainan sosialistinen puolue joutui uusien vaalien kolmen prosentin \xc3\xa4\xc3\xa4nikynnyksen riskin alaiseksi noin viiden prosentin kannatuksella, se vaihtoi Alueiden puolueen puolelle, jolloin muodostui uusi 238 kansanedustajan yksinkertainen enemmist\xc3\xb6 450-paikkaiseen Ukrainan radaan._NEWLINE_Julija Tymo\xc5\xa1enko vaati uusia parlamenttivaaleja, kun taas Meid\xc3\xa4n Ukrainamme pohti mahdollisuutta liitty\xc3\xa4 kriisinvastaiseen koalitioon, jonka muodostivat nyt Alueiden puolue, Ukrainan kommunistinen puolue ja oranssista koalitiosta siirtynyt Ukrainan sosialistinen puolue._NEWLINE_Alueiden puolue tarjosi p\xc3\xa4\xc3\xa4ministeriehdokkaaksi yksinkertaisella enemmist\xc3\xb6ll\xc3\xa4\xc3\xa4n Viktor Janukovyt\xc5\xa1ia, kun taas Ukrainan presidentill\xc3\xa4 Viktor Ju\xc5\xa1t\xc5\xa1enkolla oli uuden perustuslain mukaan oikeus nimitt\xc3\xa4\xc3\xa4 vain ulkoasiainministeri ja puolustusministeri radan parlamenttiryhmilt\xc3\xa4 kysym\xc3\xa4tt\xc3\xa4._NEWLINE_Julija Tymo\xc5\xa1enko j\xc3\xa4rjesti kes\xc3\xa4ll\xc3\xa4 2005 valtiollisen poliisin avulla p\xc3\xa4\xc3\xa4ministerin\xc3\xa4 rikostutkinnan, joka koski Ukrainan v\xc3\xa4litysyhti\xc3\xb6n kautta Unkarista tekemi\xc3\xa4 maakaasuostoja. T\xc3\xa4m\xc3\xa4n arveltiin kohdistuvan my\xc3\xb6s presidentti Viktor Ju\xc5\xa1t\xc5\xa1enkon l\xc3\xa4hipiiriin.\n_START_SECTION_\nVaikutus Ven\xc3\xa4j\xc3\xa4n politiikkaan\n_START_PARAGRAPH_\nUkrainan oranssi vallankumous s\xc3\xa4ik\xc3\xa4ytti Ven\xc3\xa4j\xc3\xa4\xc3\xa4 hallinneen Vladimir Putinin johtaman valtaeliitin. Se alkoi pel\xc3\xa4t\xc3\xa4 sit\xc3\xa4, ett\xc3\xa4 Oranssin vallankumouksen kaltainen tapahtumasarja toistuisi Ven\xc3\xa4j\xc3\xa4ll\xc3\xa4, ja kaatasi nykyisen eliitin pois vallasta. Koska Ven\xc3\xa4j\xc3\xa4 katsoi l\xc3\xa4ntisten valtojen tukevan "oranssia aatetta",_NEWLINE_Ven\xc3\xa4j\xc3\xa4n johto alkoi n\xc3\xa4hd\xc3\xa4 l\xc3\xa4nnen uhkana ja vihollisena.'